laion/Wikipedia-Exotic huggingface dataset:
צ'יבין

צ'יבין (ברומנית: Cibin; בהונגרית: Szeben) הוא נהר בחבל טרנסילבניה שבמרכז רומניה, שאורכו הוא 82 קילומטרים ומקור נובע מפסגת רכס הרי צ'ינדרל. הנהר חוצה בין השאר את העיר סיביו ומכאן הגיע שמה הנוכחי ברומנית שמקורו בשמו הלטיני של הנהר (Cibinium). הנהר, אשר מקורו מהרי צ'ינדרל (השייך לרכס ההרים של הקרפטים הדרומיים), עולה במפגש של שני נהרות קטנים יותר: Râul Mare ו-Râul Mic; נהרות אלה ממוקמים לא רחוק מראש הרי צ'ינדרל. מסלול הנהר, שאורכו הכולל 82 ק"מ, נמצא כולו על שטחה של מחוז סיביו, אשר בדרום טרנסילבניה. אגן הניקוז משתרע על פני 2,184 ק"מ. זהו יובל חשוב של נהר אולט, הזורם אליו בסמוך לעיירה טלמאצ'יו. נהר צ'יבין יוצר שקע הנקרא שקע סיביו, בו היא העיר סיביו, אותה חוצה נהר זה. הנהר זורם דרך אזור המכונה מרגינימה סיבולוי (Mărginimea Sibiului), אזור הידוע בזכות מורשתו התרבותית ההיסטורית הייחודית. מדיה וקבצים בנושא צ'יבין בוויקישיתוף
יחסי בליז–יפן

יחסי בליז–יפן הם היחסים הדיפלומטיים הרשמיים שבין בליז לבין יפן. שתי המדינות כוננו יחסים דיפלומטיים רשמיים בנובמבר 1982. בשנת 2018, שוויו של הייצוא היפני לבליז עמד על 2.25 מיליארד ין וכלל בעיקר ספינות. באותה השנה, שוויו של הייבוא היפני מבליז עמד על 1.03 מ ליארד יין וכלל בעיקר דגים ופירות ים. 1996 – ראש ממשלת בליז לשעבר, מנואל אסוויבל. על פי הלשכה היפנית המרכזית לסטטיסטיקה, באוקטובר 2017 התגוררו בבליז ארבעים וחמישה אזרחים יפניים. לעומת זאת, ביוני 2018 התגוררו ביפן תשעה אזרחי בליז. בליז מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן אינה מיוצגת בבליז הן בדרג השגרירות והן בדרג הקונסולרי. יפן האמינה את שגרירותה שבקינגסטון, בירת ג'מייקה הסמוכה על בליז. מדיה וקבצים בנושא יחסי בליז–יפן בוויקישיתוף Embassy of Belize in Japan, אתר השגרירות (ביפנית) Embassy of Japan in Belize, אתר השגרירות (באנגלית)
גראנדמאסטר פלאש

ג'וזף סאדלר (באנגלית: Joseph Saddler; נולד ב-1 בינואר 1958), הידוע בשם הבמה גראנדמאסטר פלאש (Grandmaster Flash), הוא די ג'יי, ראפר ואמן היפ הופ אמריקאי. הוא נחשב לאחד מחלוצי ז'אנר ההיפ הופ. להקתו Grandmaster Flash and the Furious Five הוכנסה להיכל התהילה של הרוק אנד רול בשנת 2007, והפכה ללהקת ההיפ הופ הראשונה שזכתה בתואר כבוד זה. בשנת 2019 זכה סאדלר בפרס פולאר למוזיקה. ג'וזף סאדלר נולד בעיר ברידג'טאון, בירת ברבדוס. הוא היגר עם משפחתו לארצות הברית, וגדל בברונקס שבניו יורק. למד בבית הספר התיכון סמואל גומפרס, ושם הוא למד כיצד לתקן ציוד אלקטרוני. הוריו של סאדלר מילאו תפקיד חשוב בהתעניינותו במוזיקה. אביו היה חובב הקלטות. במהלך ילדותו, ג'וזף סאדלר הוקסם מאוסף התקליטים של אביו. דודו, סנדי סאדלר (אנ'), היה אלוף אגרוף במשקל נוצה. לאחר התיכון הוא השתלב בתחום הדי ג'יי בניו יורק, והשתתף במסיבות שהורגנו על ידי ראפרים שונים, כמו די ג'יי קול הרק (אנ'). ב-1978 הקים את ההרכב Grandmaster Flash and the Furious Five. ההרכב זכה להצלחה רבה בעיקר בזכות השיר "The Message" (אנ') משנת 1982. במהלך השנים הופיע גראנדמאסטר פלאש במדינות שונות, כולל בישראל. מדיה וקבצים בנושא גראנדמאסטר פלאש בוויקישיתוף אתר האינטרנט הרשמי של גראנדמאסטר פלאש (באנגלית) גראנדמאסטר פלאש, ברשת החברתית פייסבוק גראנדמאסטר פלאש, ברשת החברתית אקס (טוויטר) גראנדמאסטר פלאש, במסד הנתונים הקולנועיים IMDb (באנגלית) גראנדמאסטר פלאש, באתר אפל מיוזיק (באנגלית) גראנדמאסטר פלאש, באתר ספוטיפיי גראנדמאסטר פלאש, באתר סאונדקלאוד (באנגלית) גראנדמאסטר פלאש, באתר Last.fm (באנגלית) גראנדמאסטר פלאש, באתר AllMusic (באנגלית) גראנדמאסטר פלאש, באתר MusicBrainz (באנגלית) גראנדמאסטר פלאש, באתר דיזר גראנדמאסטר פלאש, באתר Discogs (באנגלית) גראנדמאסטר פלאש, באתר Songkick (באנגלית) Grandmaster Flash Interview NAMM Oral History Program (2019) "Grandmaster Flash and the Furious Five". Rolling Stone. 2009-07-07. אורכב מ-המקור ב-2012-10-09. נבדק ב-2009-07-07. מאסטר פלאש המקפץ, באתר ‏מאקו‏, 18 בדצמבר 2009
קרקס מאנדיבל

קרקס מאנדיבל או מאנדיבל סירק (באנגלית: Mandible Cirque; מילולית: קרקס הלסת) המכונה גם מפרץ מאנדיבל (באנגלית: Mandible Bay) הוא קרקס קרחוני המעקם את קו החוף של חצי האי דניאל, באזור חוף בורכגרווינק, בארץ ויקטוריה, שבאנטארקטיקה. הקרקס הקרחוני ממוקם 9 קילומטרים מערבית - דרומית מערבית מכף פיליפס. שמו של הקרקס הקרחוני ניתן לו בשנת 1966 על ידי ועדת השמות האנטארקטית של ניו זילנד. השם הוא תיאורי - והוא מתאר את מראה הקרקס המזכיר צורה של הלסת התחתונה. • John L. Smellie,, Sergio Rocchi, Thomas I. Wilch, Maurizio Gemelli, Gianfranco Di Vincenzo, William McIntosh, Nelia Dunbar, Kurt Panter, and Andrew Fargo, Glaciovolcanic evidence for a polythermal Neogene East 2 Antarctic Ice Sheet, Polythermal EAIS קרקס מאנדיבל באתר הסקר הגאולוגי של ארצות הברית קרקס מאנדיבל באתר הגאזט האנטארקטי של ממשלת ניו זילנד קרקס מאנדיבל באתר הגאזט האנטארקטי המשווה SCAR של ממשלת אוסטרליה קרקס מאנדיבל באתר mindat גאזט השמות האנטארקטיים הרשמי של ארצות הברית גאזט השמות האנטארקטיים של ממשלת ניו זילנד מידע גאוגרפי והיסטורי
תאופיל פרה

תיאופיל שארל ז'יל פרה (צרפתית: Théophile Ferré;‏ 6 במאי 1845 - 28 בנובמבר 1871) היה חבר הקומונה הפריזאית, אשר אישר את הוצאתם להורג של ז'ורז' דארבואה, הארכיבישוף של פריז וחמישה בני ערובה אחרים של הקומונה ב-24 במאי 1871. הוא נלכד על ידי הצבא ונדון בפני בין דין צבאי והוצא להורג במחנה צבאי. היה הראשון מבין 25 חברי הקומונה שהוצאו להורג בגין תפקידם בקומונה. מעט ידוע על צעירותו. ייתכן ועבד כפקיד משפטי. הוא היה תומך של המהפכן לואי אוגוסט בלאנקי וביוני 1870 נשפט כשותף במזימה לרציחתו של לואי נפוליאון ה-3 אך זוכה מחוסר ראיות. במהלך המצור על פריז נבחר לוועידת המשמר של מונטרמר. במרץ 1871 השתלטה ממשלת הקומונה המהפכנית על פריז. פרה כיהן בוועדת ביטחון הפנים של הקומונה, גוף שקיבל סמכויות נרחבות לרדוף את אויבי הקומונה. הוא היה אחראי לזמן קצר גם על כוח השיטור המהפכני, ובהמשך היה לתובע מטעם הקומונה. ב-5 באפריל הוציאה הממשלה צו למעצרו של כל אדם הנאמן לממשלה הצרפתית בוורסאי. העצורים הוחזקו כ"בני ערובה של תושבי פריז", ובכללם נעצר הארכיבישוף דרבוי וכמה מאות אחרים. תמורת שחרור שבויים אלו, קיוותה ממשלת הקומונה לשחרר את המהפכן בלנקי, שנעצר ב-15 במרץ עוד טרם הקמת הקומונה, אך מונה מבית כלאו כנשיא של כבוד לקומונה. עם זאת, אדולף טייר, ראש הממשלה הצרפתי, סירב לנהל משא ומתן עם הקומונה לשחרור בני הערובה. ב-21 במאי נכנסו כוחות הממשלה הצרפתית לפריז והחל מה שכונה 'השבוע העקוב מדם' של לחימה בין כוחות הממשלה והמשמר הלאומי של הקומונה. כוחות הממשלה ביצעו הוצאות להורג של אנשי המשמר הלאומי שנשבו, ושל קומונארדים שנלכדו. עד 24 במאי החלה התנגדות הקומונה להחלש. משלחת אנשי המשמר הלאומי בראשות גוסטב ז'נטון, חבר הוועדה לביטחון פנים, הגיעה למטה החדש של הקומונה בבניין העירייה ברובע ה-11 ודרשה את הוצאתם להורג של בני הערובה שהיו בידי הקומונה והוחזקו בכלא לה רוקט. פרה, שכיהן כתובע, היסס ואחרי כן חתם על הצו המאשר את ההוצאות להורג. ז'נטון ביקש מתנדבים שישמשו ככיתת יורים, והלך לכלא לה רוקט, שם בחר שישה שמות מרשימת בני הערובה, ביניהם הארכיבישוף דארבואה, המטיף של כנסיית מדלן אבה דגורי, נשיא לשכת בית המשפט בונז'יין ושלושה חברי ישועים: אלרד קלרק ודקודרי. מנהל הכלא, פרנסואה, סירב לוותר על הארכיבישוף ללא פקודה ספציפית וישירה מהקומונה. ז'נטון שלח סגן חזרה לפרה כדי לבקש זאת. פרה השיב עם פקודה כתובה, ובה ציין בתחתית הפתק "ובעיקר הארכיבישוף". ששת בני הערובה הוצאו לחצר בית הכלא, ונורו בשורה ליד הקיר. מגיני הקומונה הצדיקו מאוחר יותר את פעולתו של פרה כמעשה תגמול על ההוצאות להורג המסוכנות שביצע הצבא הצרפתי במהלך השבוע העקוב מדם. פרה נלכד מאוחר יותר על ידי כוחות הממשלה. הוא נשפט ונידון למוות בבית משפט צבאי באוגוסט 1871, בין היתר בשל חלקו באישור ההוצאה להורג של השבויים. לפנות בוקר 28 בנובמבר הוצא להורג על ידי כיתת יורים, לצד לואי רוסל ופייר בורז'ואה, אנשי צבא צרפת לשעבר שערקו לקומונה. פרה סירב לכסות את עיניו. במטח הירי הראשון רק נפצע, ולאחר מכן נורה ביריה בודדת נוספת. לואיז מישל מהדמויות הבולטות של הקומונה, הייתה ידידתו הקרובה של פרה, ויש האומרים שבין השניים אף נרקמו יחסי אהבה. מישל נפטרה ב-1905, אך השניים נקברו באותו בין קברות. מדיה וקבצים בנושא תאופיל פרה בוויקישיתוף תאופיל פרה, באתר אנציקלופדיה בריטניקה (באנגלית)
Ddu-Du Ddu-Du

"Ddu-Du Ddu-Du" הוא סינגל שהוקלט על ידי להקת בנות הקיי-פופ הדרום קוריאנית בלאקפינק, מתוך המיני-אלבום השני שלה, Square Up. השיר יצא לאור ב-15 ביוני 2018, על ידי חברת התקליטים YG אנטרטיינמנט, כסינגל הראשון מתוך המיני-אלבום. השיר הגיע למקום הראשון במצעד שירי העולם הדיגיטליים. השיר נכתב על ידי טדי פארק והופק על ידי טדי פארק, אר. טי, 24, בקו בום ואיזי סיין גם כן. השיר קבע שיא היסטורי בהיסטוריה של יוטיוב כאשר צבר למעלה מ-36.2 מיליון צפיות ב-24 שעות והפך לקליפ הראשון של להקה שהצליח לעשות זאת, ולקליפ השני בהיסטוריה שהצליח לעשות זאת, תוך שהראשון שעשה זאת הוא "Look What You Made Me Do" של טיילור סוויפט, שהצליח לצבור למעלה מ-43.2 מיליון צפיות בפרק הזמן הזה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-650 מיליון השמעות. הווידאו קליפ הרשמי של השיר פורסם ב-15 ביוני 2018, יום צאתו של המיני-אלבום וביום צאתו של השיר כסינגל. בפחות מ-24 שעות, צבר הקליפ למעלה מ-36.2 מיליון צפיות, מה שהופך אותו לקליפ השני בהיסטוריה של עולם המוזיקה שהצליח לעשות זאת ולקליפ הראשון של להקה שהצליח לעשות זאת. כמו כן, הפך הקליפ לקליפ הראשון של להקה קוריאנית שחצה את רף מיליארד הצפיות. מידע על הסינגל "Ddu-Du Ddu-Du" באתר מיוזיק בריינז סרטון השיר "Ddu-Du Ddu-Du" באתר יוטיוב Release group “SQUARE UP” by BLACKPINK - MusicBrainz, musicbrainz.org Square Up - BlackPink | Songs, Reviews, Credits | AllMusic (באנגלית אמריקאית), נבדק ב-2020-06-26 Get millions of songs. All ad-free., Apple Music (באנגלית) BlackPink, Billboard Genius Romanizations – BLACKPINK - 뚜두뚜두 (DDU-DU DDU-DU) (Romanized) (באנגלית), נבדק ב-2020-06-26 BLACKPINK – 뚜두뚜두 (DDU-DU DDU-DU) (באנגלית), נבדק ב-2020-06-26 Jonah Hicap, Black Pink’s Ddu-Du Ddu-Du music video scores 36.2million views in first 24 hours Taylor Swift's 'Look What You Made Me Do' Sets YouTube 24-Hour Streams Record, Billboard, ‏2017-08-29 BTS' 'Fake Love' Music Video Has Biggest 24-Hour YouTube Debut Of 2018, Billboard, ‏2018-05-21 DDU-DU DDU-DU, נבדק ב-2020-06-26 BLACKPINK - ‘뚜두뚜두 (DDU-DU DDU-DU)’ M/V YouTube - Most Viewed Music Videos by Korean Artists, kworb.net Gold & Platinum, RIAA (באנגלית) BPI 국내 대표 음악 차트 가온차트!, gaonchart.co.kr 一般社団法人 日本レコード協会, www.riaj.or.jp YG SELECT, www.ygselect.com
יחסי בליז–רוסיה

יחסי בליז–רוסיה הם היחסים הדיפלומטיים הרשמיים שבין בליז לבין רוסיה. היחסים הדיפלומטיים של בליז וברית המועצות כוננו ב-25 ביוני 1991. לאחר קריסת ברית המועצות, ב-14 באוגוסט 1992, בליז הכירה בפדרציה הרוסית כמדינה היורשת של ברית המועצות. בשנת 1997 מונה קונסול הכבוד של רוסיה בבליז. חילופי משלחות דיפלומטיות בין מדינות לא בוצעו. שגריר רוסיה במקסיקו מוסמך במקביל גם עבור בליז. מדיה וקבצים בנושא יחסי בליז–רוסיה בוויקישיתוף יחסי בליז–רוסיה באתר משרד החוץ הרוסי
עונת הדובדבנים

המונח "עונת הדובדבנים" מפנה לכאן. לערך העוסק בעונת הזכייה של הפועל גליל עליון באליפות המדינה בכדורסל, ראו עונת 1992/1993 בליגה הלאומית בכדורסל. עונת הדובדבנים הוא סרט מלחמה של הבמאי חיים בוזגלו משנת 1991. עיקר עלילת הסרט היא סרט הנצחה שעורך חייל מילואים המשרת בלבנון, שנועד לתעד את מותו המתקרב. מיקי (גיל פרנק), פרסומאי מתל אביב, מקבל צו קריאה לשירות מילואים במהלך מלחמת לבנון הראשונה, מעט לפני נסיגת צה"ל משטח לבנון. מיקי חש שהוא עומד למות במלחמה, מכין לכך את קרוביו, ומשכנע צוות צילום אמריקאי להצטרף ליחידתו ולתעד אותה ואותו בימיו האחרונים. בסרט מתועדים קורותיו בלחימה, היחסים בינו לבין הכתבת (עידית טפרסון), והלחץ הגובר לאחר מות חברו (ששון גבאי) מירי צלף, ולקראת חזרת היחידה לישראל. הפקת הסרט החלה בקיץ 1986, כשנה לאחר שצה"ל נסוג מלבנון אל קו רצועת הביטחון. את התסריט החל חיים בוזגלו לכתוב יחד עם הכתב לענייני צבא וביטחון הירש גודמן, ובמאי הסרט היה אמור להיות רוני ניניו. במרץ 1987 קיבל בוזגלו מענק מהקרן לעידוד סרטי קולנוע ישראליים איכותיים לכתיבת התסריט לסרט. אולם הפקתו בפועל התעכבה במשך מספר שנים, ובינתיים כתב וביים בוזגלו את הסרט "נישואים פיקטיביים". בתחילת 1990 אישרה הקרן לעידוד סרטי קולנוע ישראליים מענק של 250 אלף דולר להפקת הסרט, ושלמה ארצי לוהק לתפקיד הראשי. על פי התכנון הייתה אומרה הייתה לככב בסרט שחקנית אמריקאית ותקציב נוסף היה אומר להגיע מהמפיק הישראלי-אמריקאי משה דיאמנט. ביולי 1990, הודיע שלמה ארצי שאינו מעוניין בתפקיד וגם המפיק משה דיאמנט פרש. לתפקיד הכתבת לוהקה השחקנית עידית טפרסון, הדוברת אנגלית רהוטה מאחר שהוריה יוצאי דרום אפריקה. צילומי הסרט החלו באוקטובר 1990, ונמשכו כחמישה שבועות. במהלך אפריל ומאי 1991, ערך בוזגלו מספר הקרנות טרום-בכורה שלאחריהן החליט לקצץ מספר סצינות בתחילת הסרט, בהן שיחק שרון אלכסנדר, כך שהתפקיד שלו קוצץ לחלוטין בעריכה הסופית. הסרט השתתף בתחרות הרשמית בפסטיבל הקולנוע ירושלים, ביולי 1991. השחקן ששון גבאי זכה בפרס אופיר לשחקן המשנה הטוב ביותר לשנת 1991 על משחקו בסרט זה. הסרט עצמו זכה בקטגוריות הצילום והפסקול הטוב ביותר. "עונת הדובדבנים", במסד הנתונים הקולנועיים IMDb (באנגלית) "עונת הדובדבנים", באתר ספר הקולנוע הישראלי "עונת הדובדבנים", באתר אידיבי "עונת הדובדבנים", במסד הנתונים הקולנועיים KinoPoisk (ברוסית) "עונת הדובדבנים", במיזם "אישים" לתיעוד היצירה הישראלית ניניו הולך על קולנוע, חדשות, 26 באוגוסט 1986 הקרן נתנה מענק לבוזגלו, חדשות, 4 במרץ 1987 ג. עיטור, שלמה ארצי יככב בסרט חדש, חדשות, 7 במרץ 1990 ג. עיטור, שלמה ארצי פרש, חדשות, 5 ביולי 1990 נאמנות לתוצרת מקומית, מעריב, 26 באוקטובר 1990 יואב גרינברג, לאן נעלם שרון אלכסנדר?, חדשות, 30 במאי 1991 חגי לוי, פסטיבל ירושלים- הדלתות, ספייק לי ואיסמעיל מרצ׳נט, חדשות, 6 ביוני 1991 חגי לוי, האוסקר הישראלי - ״מעבר לים״ – אל מעבר לים, חדשות, 18 בנובמבר 1991
אבן אל-נפיס

אבו אל-חסן עלאא אל-דין עלי בן אבי אל-חזם אל-ח'אלדי אל-מחזומי אל-קוריישי אל-דמשקי (בערבית: أبو الحسن علاء الدين علي بن أبي الحزم الخالدي المخزومي القَرشي الدمشقي) הידוע בכינוי אבן אל-נפיס (ابن النفيس) היה איש אשכולות ערבי מוסלמי, שתחומי עיסוקו כללו בין היתר רפואה, אנטומיה, ספרות, תאולוגיה, ביולוגיה, משפטים, שריעה ופילוסופיה. אבן אל-נפיס נודע בתור הראשון שתיאר את מחזור הריאות. כמו כן, הוא היה בעל שם באסכולה השאפעית. אבן אל-נפיס נולד בשנת 1213 למשפחה ממוצא ערבי בכפר בקרבת דמשק. כבר בילדותו, החל ללמוד פילוסופיה, תאולוגיה וספרות. בהגיעו לגיל 16, החל אבן אל-נפיס ללמוד רפואה. בשנת 1236, הגר אבן אל-נפיס למצרים, שם החל בין היתר ללמוד משפטים. אבן אל-נפיס היה עד למספר אירועים היסטוריים משמעותיים במהלך חייו, כגון נפילת בגדאד ועליית הסולטנות הממלוכית. ב-17 בדצמבר 1288, נפטר אבן אל-נפיס בקהיר לאחר מספר ימים בהם הוא היה חולה. מדיה וקבצים בנושא אבן אל-נפיס בוויקישיתוף הגאון הנשכח: אבן אל-נפיס (סרטון יוטיוב) אבן אל-נפיס, באתר אנציקלופדיה בריטניקה (באנגלית) עלי בן אבי חזם אבן אלנפיס, דף שער בספרייה הלאומית ابن النّفAla-al-din abu Al-Hassan Ali ibn Abi-Hazm al-Qarshi, prezi.com (באנגלית) Ibn_al-Nafis
As If It's Your Last

"As If It's Your Last" (בעברית: "כאילו זו האחרונה שלך") הוא סינגל שהוקלט על ידי להקת בנות הקיי-פופ הדרום קוריאנית בלאקפינק. השיר יצא לאור ב-22 ביוני 2017, על ידי חברת התקליטים YG אנטרטיינמנט, כסינגל שלא מתוך אלבום. השיר הגיע למקום הראשון במצעד שירי העולם הדיגיטליים. השיר נכתב על ידי טדי פארק, ברדר סו, צ'ויס37, פיוצ'ר באונס ולידיה פאק והופק על ידי טדי פארק גם כן. השיר נמכר בלמעלה מ-800,000 עותקים בארצות הברית ובכך הפך לאחד מהשירים הקוריאנים הנמכרים ביותר בכל הזמנים במדינה. בקוריאה הדרומית, נמכר בלמעלה משלושה מיליון עותקים. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-205 מיליון השמעות. הווידאו קליפ הרשמי של השיר פורסם ב-22 ביוני 2017, ביום צאתו כסינגל. בפחות מ-24 שעות, צבר הקליפ למעלה מ-13 מיליון צפיות, מה שהופך אותו לאחד מהקליפים הבודדים באותה התקופה שהצליחו לעשות זאת. כמו כן, נחשב הקליפ לאחד מהקליפים הקוריאנים הנצפים ביותר בכל הזמנים. נכון לאפריל 2022, מונה הצפיות של הקליפ עומד על למעלה ממיליארד צפיות. As If It's Your Last, ברשת החברתית אינסטגרם מידע על הסינגל "As If It's Your Last" באתר מיוזיק בריינז סרטון השיר "As If It's Your Last" באתר יוטיוב טדי פארק, ברדר סו, צ'ויס37, פיוצ'ר באונס, לידיה פאק BLACKPINK reveals digital single before Japanese showcase, koreatimes, ‏2017-06-22 (באנגלית) World Digital Song Sales Chart, Billboard Genius Romanizations – BLACKPINK - 마지막처럼 (AS IF IT'S YOUR LAST) [Romanized] (באנגלית), נבדק ב-2020-06-26 Social 50 Chart: Blackpink's 'As If It's Your Last' Lands at No. 15, Billboard, ‏2017-06-28 gaon chart, web.archive.org, ‏2018-11-28 As If It's Your Last, נבדק ב-2020-06-26 BLACKPINK - '마지막처럼 (AS IF IT'S YOUR LAST)' M/V YouTube Stats of BLACKPINK - '마지막처럼 (AS IF IT'S YOUR LAST)' M/V, kworb.net YouTube - Most Viewed Music Videos by Korean Artists, kworb.net Blackpink's 1-Year Anniversary: Major Chart Accomplishments So Far, Billboard, ‏2017-08-11 김연진, 인기가요 ‘1위’ 차지한 블랙핑크의 ‘마지막처럼’ 무대 (영상), 인사이트, ‏2018-05-18 (בקוריאנית) '인기가요' 블랙핑크 1위, 이효리·레드벨벳 역대급 컴백 (종합), entertain.naver.com (בקוריאנית) 블랙핑크, '인기가요' 3주 연속 1위…"양현석·테디 감사해", entertain.naver.com (בקוריאנית)
גיא זיידמן

גיא זיידמן (נולד ב-17 בינואר 1989) הוא שחקן, מדבב ומתרגם ישראלי. גיא זיידמן למד במכינה למשחק בסמינר הקיבוצים בשנת 2011. בין השנים 2012 – 2015 למד בבית הספר למשחק גודמן, בבאר שבע. ב-2018 למד ריקוד למחזות זמר, בהדרכת יוסף אלון. בין עבודותיו כמדבב ניתן למנות את ההפקות "משלוח מיוחד מכוכב X", "המופלאה: הרפתקאות ליידי באג", "משמר האריות" ו"פלונטר: הסדרה", ואת תפקידיהם של בלינקי ביל בסדרה "ההרפתקאות המופלאות של בלינקי ביל" ושל קפטן פליקר ב"פלוגלס". גיא זיידמן, ברשת החברתית פייסבוק גיא זיידמן, סרטונים בערוץ היוטיוב גיא זיידמן, במיזם "אישים" לתיעוד היצירה הישראלית גיא זיידמן, במסד הנתונים הקולנועיים IMDb (באנגלית) גיא זיידמן, בארכיון הבימה גיא זיידמן (אורכב 26.06.2020 בארכיון Wayback Machine), באתר The Agency
Stay (שיר של בלאקפינק)

"Stay" (בעברית: "תישאר/י") הוא סינגל שהוקלט על ידי להקת בנות הקיי-פופ הדרום קוריאנית בלאקפינק, מתוך הסינגל אלבום השני שלה, Square Two. השיר יצא לאור ב-31 באוקטובר 2016, על ידי חברת התקליטים YG אנטרטיינמנט, כסינגל השני מתוך הסינגל אלבום. השיר הגיע למקום הרביעי במצעד שירי העולם הדיגיטליים. השיר נכתב על ידי טדי פארק וסאו וון-ג'ין והופק על ידי טדי פארק גם כן. פארק עבר עם בלאקפינק על להיטיה הגדולים ביותר, כדוגמת "Ddu-Du Ddu-Du" שיצא בשנת 2018, "Kill This Love" שיצא בשנת 2019, ו-"How You Like That" שיצא בשנת 2020. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-73 מיליון השמעות. הווידאו קליפ הרשמי של השיר פורסם ב-31 באוקטובר 2016, ביום צאתו כסינגל. בפחות מ-24 שעות, צבר הקליפ למעלה מ-3.1 מיליון צפיות, מה שהופך אותו לאחד מהקליפים הראשונים של הלהקה שהצליחו לעשות זאת. כמו כן, נחשב הקליפ לאחד מ-60 הקליפים הקוריאנים הנצפים ביותר בכל הזמנים. נכון ליוני 2020, מונה הצפיות של הקליפ עומד על למעלה מ-200 מיליון צפיות. Stay, ברשת החברתית אינסטגרם סרטון השיר "Stay" באתר יוטיוב SQUARE TWO, נבדק ב-2020-06-26 BILLBOARD US WORLD CHART BLACKPINK – STAY (באנגלית), נבדק ב-2020-06-26 DDU-DU DDU-DU by BLACKPINK, Genius (באנגלית) Genius Romanizations – BLACKPINK - Kill This Love (Romanized) (באנגלית), נבדק ב-2020-06-26 BLACKPINK – How You Like That (באנגלית), נבדק ב-2020-06-26 STAY, נבדק ב-2020-06-26 BLACKPINK - 'STAY' M/V YouTube Stats of BLACKPINK - 'STAY' M/V, kworb.net YouTube - Most Viewed Music Videos by Korean Artists, kworb.net
פסגת אינגלנד

פסגת אינגלנד (באנגלית: England Peak) הוא פסגה חדה במסיב דופק, בהרי פנסקולה בארץ המלכה אליזבת שבאנטארקטיקה. גובהה של הפסגה 2,150 מטרים מעל פני הים, והיא הפסגה הגבוהה ביותר בהרי רכס מסיב דופק, והפסגה הגבוהה ביותר בהרי פנסקולה. הפסגה ממוקמת בסמוך ומזרח לפסגת נויברג; קילומטר אחד דרומית לפסגת אוונבא. שמה של הפסגה ניתן לה על ידי הוועדה המייעצת לשמות אנטארקטיים, אשר קיבלה את הצעתו של ארתור ב. פורד (Arthur B. Ford), שעמד בראש משלחת חקר של הסקר הגאולוגי של ארצות הברית. פורד הציע לקרוא לפסגה על שמו שת אנתוני וו. אינגלנד, גאופיזיקאי של הסקר הגאולוגי של ארצות הברית, אשר חקר את מסיב דופק בעונות המחקר (הקיץ האנטארקטי) 1976–1977 ו- 1978–1979. • Dominic A. Hodgson, Peter Convey, Elie Verleyen, Wim Vyverman, Sandra J. McInnes, Chester J.Sands, Rafael Fernández-Carazo, Annick Wilmotte, Aaike De Wever, Karolien Peeters, Ines Tavernier, Anne Willems, The limnology and biology of the Dufek Massif, Transantarctic Mountains 82° South, Polar Science Volume 4, Issue 2, August 2010, Pages 197-214 https://doi.org/10.1016/j.polar.2010.04.003 פסגת אינגלנד באתר הסקר הגאולוגי של ארצות הברית פסגת אינגלנד באתר הגאזט האנטארקטי של ממשלת אוסטרליה פסגת אינגלנד באתר הגאזט האנטארקטי המשווה SCAR של ממשלת אוסטרליה פסגת אינגלנד באתר peakbagger פסגת אינגלנד באתר mindat מחשבון מרחקים - המרחק מפסגת אינגלנד לאתרים סמוכים שעות זריחת/שקיעת שמש/ירח בפסגת אינגלנד מזג אוויר נוכחי עדכני בפסגת אינגלנד תחזית מזג אוויר עדכנית ארוכת טווח עבור פסגת אינגלנד סטטיסטיקות מזג אוויר עבור פסגת אינגלנד גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
Playing with Fire

"Playing with Fire" (בעברית: "משחק/ת באש") הוא סינגל שהוקלט על ידי להקת בנות הקיי-פופ הדרום קוריאנית בלאקפינק, מתוך הסינגל אלבום השני שלה, Square Two. השיר יצא לאור ב-1 בנובמבר 2016, על ידי חברת התקליטים YG אנטרטיינמנט, כסינגל הראשון מתוך הסינגל אלבום. השיר הגיע למקום הראשון במצעד שירי העולם הדיגיטליים. השיר נכתב על ידי טדי פארק ואר. טי והופק על ידי טדי פארק גם כן. פארק עבר עם בלאקפינק על להיטיה הגדולים ביותר, כדוגמת "Ddu-Du Ddu-Du" שיצא בשנת 2018, "Kill This Love" שיצא בשנת 2019, ו-"How You Like That" שיצא בשנת 2020. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-155 מיליון השמעות. הווידאו קליפ הרשמי של השיר פורסם ב-1 בנובמבר 2016, יום לפני צאתו כסינגל. בפחות מ-24 שעות, צבר הקליפ למעלה מ-3.7 מיליון צפיות, מה שהופך אותו לאחד מהקליפים הראשונים של הלהקה שהצליחו לעשות זאת. כמו כן, נחשב הקליפ לאחד מ-20 הקליפים הקוריאנים הנצפים ביותר בכל הזמנים. נכון לפברואר 2024, מונה הצפיות של הקליפ עומד על למעלה מ-863 מיליון צפיות. Playing with Fire, ברשת החברתית אינסטגרם סרטון השיר "Playing with Fire" באתר יוטיוב SQUARE TWO, נבדק ב-2020-06-26 BILLBOARD US CHART WORLD BLACKPINK – STAY (באנגלית), נבדק ב-2020-06-26 DDU-DU DDU-DU by BLACKPINK, Genius (באנגלית) Genius Romanizations – BLACKPINK - Kill This Love (Romanized) (באנגלית), נבדק ב-2020-06-26 BLACKPINK – How You Like That (באנגלית), נבדק ב-2020-06-26 PLAYING WITH FIRE – BLACKPINK, a playlist by basje908 on Spotify, Spotify BLACKPINK - '불장난 (PLAYING WITH FIRE)' M/V YouTube Stats of BLACKPINK - '불장난 (PLAYING WITH FIRE)' M/V, kworb.net YouTube - Most Viewed Music Videos by Korean Artists, kworb.net
Whistle (שיר של בלאקפינק)

"Whistle" (בעברית: "לִשְׁרוֹק" או "שְׁרִיקָה") הוא סינגל שהוקלט על ידי להקת בנות הקיי-פופ הדרום קוריאנית בלאקפינק, מתוך הסינגל אלבום הראשון שלה, Square One. השיר יצא לאור ב-8 באוגוסט 2016, על ידי חברת התקליטים YG אנטרטיינמנט, כסינגל הראשון מתוך הסינגל אלבום. השיר הגיע למקום השני במצעד שירי העולם הדיגיטליים. השיר נכתב והופק על ידי טדי פארק ובקו בום. פארק עבר עם בלאקפינק על להיטיה הגדולים ביותר, כדוגמת "Ddu-Du Ddu-Du" שיצא בשנת 2018, "Kill This Love" שיצא בשנת 2019, ו-"How You Like That" שיצא בשנת 2020. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-140 מיליון השמעות. הווידאו קליפ הרשמי של השיר פורסם ב-8 באוגוסט 2016, ביום צאתו כסינגל. בפחות מ-24 שעות, צבר הקליפ למעלה מ-2.9 מיליון צפיות, מה שהופך אותו לאחד מהקליפים הראשונים של הלהקה שהצליחו לעשות זאת. כמו כן, נחשב הקליפ לאחד מ-20 הקליפים הקוריאנים הנצפים ביותר בכל הזמנים. נכון לפברואר 2024, מונה הצפיות של הקליפ עומד על למעלה מ-881 מיליון צפיות. Whistle, ברשת החברתית אינסטגרם סרטון השיר "Whistle" באתר יוטיוב Release group “SQUARE ONE” by BLACKPINK - MusicBrainz, musicbrainz.org US World Digital Songs (Billboard) BLACKPINK – STAY (באנגלית), נבדק ב-2020-06-26 DDU-DU DDU-DU by BLACKPINK, Genius (באנגלית) Genius Romanizations – BLACKPINK - Kill This Love (Romanized) (באנגלית), נבדק ב-2020-06-26 BLACKPINK – How You Like That (באנגלית), נבדק ב-2020-06-26 WHISTLE, נבדק ב-2020-06-26 BLACKPINK - '휘파람'(WHISTLE) M/V YouTube Stats of BLACKPINK - '휘파람'(WHISTLE) M/V, kworb.net YouTube - Most Viewed Music Videos by Korean Artists, kworb.net
Boombayah

"Boombayah" הוא סינגל הבכורה של להקת בנות הקיי-פופ הדרום קוריאנית בלאקפינק, מתוך הסינגל אלבום הראשון שלה, Square One. השיר יצא לאור ב-8 באוגוסט 2016, על ידי חברת התקליטים YG אנטרטיינמנט, כסינגל הראשון מתוך הסינגל אלבום. השיר הגיע למקום הראשון במצעד שירי העולם הדיגיטליים. השיר נכתב על ידי טדי פארק ובקו בום והופק על ידי טדי פארק גם כן. פארק עבר עם בלאקפינק על להיטיה הגדולים ביותר, כדוגמת "Ddu-Du Ddu-Du" שיצא בשנת 2018, "Kill This Love" שיצא בשנת 2019, ו-"How You Like That" שיצא בשנת 2020. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-195 מיליון השמעות. הווידאו קליפ הרשמי של השיר פורסם ב-8 באוגוסט 2016, ביום צאתו כסינגל. בפחות מ-24 שעות, צבר הקליפ למעלה מ-3.2 מיליון צפיות, מה שהופך אותו לאחד מהקליפים הראשונים של הלהקה שהצליחו לעשות זאת. כמו כן, נחשב הקליפ לאחד מחמשת הקליפים הקוריאנים הנצפים ביותר בכל הזמנים. נכון ליוני 2020, מונה הצפיות של הקליפ עומד על למעלה מ-883 מיליון צפיות. Boombayah, ברשת החברתית אינסטגרם מידע על הסינגל "Boombayah" באתר מיוזיק בריינז סרטון השיר "Boombayah" באתר יוטיוב Release group “SQUARE ONE” by BLACKPINK - MusicBrainz, musicbrainz.org US World Digital Songs (Billboard) BLACKPINK – STAY (באנגלית), נבדק ב-2020-06-26 DDU-DU DDU-DU by BLACKPINK, Genius (באנגלית) Genius Romanizations – BLACKPINK - Kill This Love (Romanized) (באנגלית), נבדק ב-2020-06-26 BLACKPINK – How You Like That (באנגלית), נבדק ב-2020-06-26 SQUARE ONE, נבדק ב-2020-06-26 BLACKPINK - '붐바야'(BOOMBAYAH) M/V YouTube Stats of BLACKPINK - '붐바야'(BOOMBAYAH) M/V, kworb.net YouTube - Most Viewed Music Videos by Korean Artists, kworb.net